Në bazë të nenit 18 të Ligjit për Tekstet Shkollore në Arsimin fFillor dhe të Mesëm („Gazeta Zyrtare e Republikës së Maqedonisë së Veriut“ nr. 3/25 dhe 74/25), MINISTRIA E ARSIMIT DHE SHKENCËS – Shërbimi Pedagogjik, shpall:
THIRRJE PUBLIKE
për dorëzimin e kërkesave për miratimin e tekstit shkollor për lëndën e gjuhës së huaj për vitin e III-të të arsimit të mesëm gjimnaz
Lënda e thirrjes publike:
[bookmark: _GoBack]I.Dorëzimi  i kërkesave për miratimin e tekstit shkollor për lëndën e gjuhës së huaj në arsimin e mesëm gjimnaz, për lëndët në vijim:
1. Gjuha angleze (gjuhë e parë e huaj) për vitin e III-të të arsimit të mesëm gjimnaz;
2. Gjuha gjermane (gjuhë e dytë e huaj) për vitin e III-të të arsimit të mesëm gjimnaz;
3. Gjuha frënge (gjuhë e dytë e huaj) për vitin e III-të të arsimit të mesëm gjimnaz; dhe
4. Gjuha italiane (gjuhë e dytë e huaj) për vitin e III-të të arsimit të mesëm gjimnaz.
Kërkesën për miratimin e tekstit shkollor për lëndën e gjuhës së huaj mund ta paraqesë  shtëpi botuese nga një shtet tjetër, në të cilin është e regjistruar për ushtrimin e veprimtarisë botuese, pëmes përfaqësuesit ligjor në Republikën e Maqedonisë së Veriut, me maksimum prej një libri shkollor në vit për një lëndë të gjuhës së huaj.
II. Elementet e thirrjes publike :
Përfaqësuesi ligjor i shtëpisë botuese të huaj është i detyruar t’i dorëzojë Shërbimit Pedagogjik dokumentet :
1. Kërkesë për miratimin e tekstit shkollor për lëndën e gjuhës së huaj, veçmas për një  lëndë mësimore;
2.   Emërtimin e shtëpisë botuese të huaj dhe të përfaqësuesit ligjor të saj;
3. Dëshmi për veprimtari të regjistruar botuese të përfaqësuesit ligjor të shtëpisë botuese të huaj, të lëshuar nga Regjistri Qendror i Republikës së Maqedonisë së Veriut, jo më të vjetër se tre muaj;
4. Deklaratë nga shtëpia botuese e huaj se është e regjistruar për ushtrimin e veprimtarisë botuese, e vërtetuar nga noteri dhe e përkthyer nga përkthyesi gjyqësor i autorizuar;
5. Nëse shteti në të cilin është regjistruar shtëpia botuese e huaj nuk lëshon dokumentet e përcaktuara në këtë thirrje publike, Shërbimi Pedagogjik pranon deklaratë të shtëpisë botuese të huaj, të vërtetuar pranë organit kompetent në shtetin në të cilin është regjistruar ajo.
6. Autorizim për përfaqësim i përfaqësuesit ligjor në Republikën e Maqedonisë së Veriut, i lëshuar nga shtëpia botuese e huaj, i vërtetuar nga noteri dhe i përkthyer nga përkthyesi  gjyqësor i autorizuar.
7. Kontratë e lidhur në shtetin e shtëpisë botuese të huaj, ndërmjet përfaqësuesit ligjor të autorizuar dhe shtëpisë botuese të huaj, me të cilën përcaktohet se teksti shkollor i miratuar do të sigurohet dhe shpërndahet deri në përfundimin e vlefshmërisë së aktvendimit, në përputhje me nenin 19, paragrafin (10) të Ligjit për Tekstet Shkollore në Arsimin Fillor dhe të Mesëm,  i  vërtetuar nga noteri dhe e përkthyer nga përkthyesi gjyqësor i autorizuar;
8. Pesë egzemplar të tekstit shkollor për lëndën e gjuhës së huaj në formë të shtypur dhe një egzemplar në formë elektronike, pa materiale shtesë pune dhe 
9. Deklaratë nga shtëpia botuese se pajtohet që i gjithë dokumentacioni të publikohet në mënyrë publike, në përputhje me Ligjin për Qasje të Lrë në Informatat me Karakter Publik.
Botuesit duhet të dorëzojnë të gjithë dokumentacionin nga kjo pikë edhe në formë elektronike (CD ose USB).
              Detyrimet e përfaqësuesit ligjor të shtëpisë botuese të huaj janë përcaktuar në nenin 21 të Ligjit për Tekstet Shkollore në Arsimin Fillor dhe të Mesëm („Gazeta Zyrtare e Republikës së Maqedonisë së Veriut“ nr. 3/25 dhe 74/25).
III. Afati për dorëzimin e kërkesave për miratimin e tekstit shkollor për lëndën e gjuhës së huaj: 
Afati përfundimtarë për dorëzimin e kërkesave për miratimin e teksteve shkollore për gjuhët e huaja është deri më datë 21.12.2026.

Shtëpitë botuese të interesuara mund t’i shkarkojnë programet mësimore dhe Konceptin për hartimin e tekstit shkollor nga faqja zyrtare e Byrosë për Zhvillimin e Arsimit:www.bro.gov.mk, https://bro.gov.mk/informacii/izvestuvanja/.

Kërkesat që nuk dorëzohen brenda afatit të përcaktuar dhe ato që nuk e dorëzojnë  dokumentacionin e kompletuar, në përputhje me këtë thirrje publike, nuk do të shqyrtohen. 

Kërkesat për miratimin e tekstit shkollor për lëndën e gjuhës së huaj duhet të dorëzohen në adresën e mëposhtme:MINISTRIA E ARSIMIT DHE SHKENCËS – SHËRBIMI PEDAGOGJIK  Rr. „Shën Kirili dhe Metodi“, nr. 54  
Shkup, Republika e Maqedonisë së Veriut

